การรายงานการดำเนินงานของสำนักงานกิจการนักศึกษา
ตามเกณฑ์ AUN-QA ปีการศึกษา 2568


7.7 The university is shown to provide a physical, social, and psychological environment that is conducive for education, research, and personal wellbeing. (มหาวิทยาลัยมีสภาพแวดล้อมทาง (1) กายภาพ (2) สังคม และ (3) จิตวิทยา ที่เอื้อต่อการเรียนการสอน การวิจัย และคุณภาพชีวิตส่วนบุคคล) 
สำนักงานกิจการนักศึกษา มีโครงการกิจกรรมที่สอดคล้องอัตลักษณ์ “คิดสร้างสรรค์ ยึดมั่นคุณธรรม นำการเปลี่ยนแปลง”เอื้อต่อการเรียนรู้ของนักศึกษาได้มีส่วนร่วม มีการสื่อสารที่เคารพกันระหว่างนักศึกษา อาจารย์ และบุคลากร และมีบรรยากาศที่เป็นมิตร เสริมสร้างคุณภาพชีวิต 
	โครงการพัฒนานักศึกษาสู่ความเป็นเลิศ การหล่อหลอมต้นแบบนักศึกษา “ผู้นำเพื่อการเปลี่ยนแปลง สู่สังคมธรรมาธิปไตย” โดยนำเสนอตัวแทนนักศึกษามหาวิทยาลัย เพื่อเข้าร่วมเวทีคัดเลือกรางวัลต่างๆในระดับประเทศหลายรายการ เช่น รางวัลพระราชทานระดับอุดมศึกษา รางวัลนักศึกษากิจกรรมดีเด่นของสมาคมสถาบันอุดมศึกษาเอกชนแห่งประเทศไทย(สสอท.) เป็นต้น โดยในปีการศึกษา 2568 ประสบผลสำเร็จ โดยนักศึกษาของมหาวิทยาลัยรังสิต ได้รับรางวัลต่าง ๆ ในระดับชาติ
กิจกรรม/โครงการ เสริมสร้างบรรยากาศสภาพแวดล้อมภายในมหาวิทยาลัย ในปีการศึกษา 2568 สโมสรนักศึกษาได้ดำเนินกิจกรรมรูปแบบต่างๆในการเสริมสร้างทักษะทั้งทางร่างกาย จิตใจ และสังคม โดยจัดกิจกรรมต้อนรับเปิดเทอม สร้างบรรยากาศความสุขและสีสันกิจกรรม ดังนี้ 
โครงการ RSU Clubs Exhibition 2025 (เปิดโลกกิจกรรม) เปิดโอกาสให้นักศึกษาใหม่ได้รู้จักชมรมต่างๆภายในมหาวิทยาลัย พร้อมเปิดพื้นที่ให้นักศึกษาได้แสดงความสามารถและมีส่วนร่วมในการพัฒนากิจกรรมร่วมกันอย่างสร้างสรรค์ เสริมสร้างประสบการณ์นอกห้องเรียนและส่งเสริมการใช้ชีวิตอย่างมีคุณภาพ
โครงการ RSU Freshy Game (กีฬาน้องใหม่สัมพันธ์) เปิดโอกาสให้นักศึกษาได้แลกเปลี่ยนประสบการณ์ เรียนรู้การทำงานเป็นทีม เสริมสร้างทักษะภาวะผู้นำ และการรู้แพ้ รู้ชนะ รู้อภัย ผ่านกิจกรรมการแข่งขันกีฬาและกิจกรรมสัมพันธ์ สร้างความสัมพันธ์อันดีและสามัคคีระหว่างนักศึกษาหลากหลายคณะ ส่งเสริมการมีส่วนร่วมในกิจกรรมของมหาวิทยาลัย 
โครงการ พิธีไหว้ครู เปิดโอกาสให้นักศึกษาได้แสดงถึงความเคารพ มีคุณธรรม และกตัญญูต่อครูอาจารย์ เป็นการสืบสานประเพณีของไทยสะท้อนให้เห็นคุณค่าของครูและการศึกษา สร้างความสัมพันธ์ระหว่างครูและนักศึกษา สืบสานวัฒนธรรมอันดีงามของสังคมไทย สร้างอัตลักษณ์และความภูมิใจในสถาบัน

